Osnovna škola Nikole Tesle

Školska ul.12

23440, GRAČAC

Klasa: 400-02/22-01/02 RKDP: 21254 Razina: 31

Ur.br.: 2198-1-28-06-22-1 Matični broj: 03312194 Šifra djel.:8520

 OIB: 22252625411 Razdjel: 030

**OBRAZLOŽENJE FINANCIJSKOG PLANA ZA 2023. GODINU TE PROJEKCIJA ZA 2023. I 2024. GODINU**

**UPRAVNI ODJEL ZA OBRAZOVANJE, KULTURU I ŠPORT**

Na temelju članka 105, Zakona o osnovnom školstvu (Narodne novine, broj 59/90., 27/93., 7/96., 59/2001 i 114/2001. točke 1.), odluke Vlade Republike Hrvatske (Klasa: 602-02/01-01/01; Urbroj: 5030108-02-12) od 24. siječnja 2002. godine te odluke Ministarstva prosvjete i športa (Klasa: 602-02/02-01/162; Urbroj:532/01-02-1) od 20. veljače 2002. godine Zadarska županija postaje osnivačem Osnovne škole Nikole Tesle u Gračacu.

Škola je pravni slijednik društvene pravne osobe Osnovna škola „Nikola Tesla“ - Gračac, koju je osnovala Skupština Općine Gračac svojom Odlukom br. 05-6981/1-1962 od 7. lipnja 1962. godine i koja je upisana u sudski registar Okružnog privrednog suda u Karlovcu, reg. Uložak broj 116 pod oznakom i rednim brojem upisnika US-84/73 L1 od 24. prosinca 1973. godine i upisnika broj: US-23/77 od 10. lipnja 1977. godine.

Puni naziv škole je Osnovna škola Nikole Tesle čije je sjedište u Gračacu, Školska ul. 12. Škola u svom sastavu ima područni odjel u Srbu te je upisana u sudski registar Trgovačkog suda u Zadru. Škola se upisuje i u upisnik ustanova koje provode odgoj i osnovno obrazovanje, a koji je ustrojen u Ministarstvu znanosti, obrazovanja i športa (u nastavku: Ministarstvo).

Nastava je organizirana u jutarnjoj smjeni. Svi oblici nastave; redovna, izborna, dodatna i dopunska, izvode se sukladno nastavnim planovima i programima koje je donijelo Ministarstvo znanosti i obrazovanja, sukladno Godišnjem planu i programu rada škole za školsku godinu 2022./2023. te prema školskom kurikulumu za školsku godinu 2022./2023.

U školskoj godini 2022./2023. u školi je zaposleno oko 50 zaposlenika od čega 4 pomoćnika u nastavi, ravnatelj, tajnik, voditelj računovodstva, pedagog, knjižničar, domar, kuharica i 6 spremačica dok ostatak čine učitelji od 1.- 4. razreda i nastavnici od 5.- 8. razreda. Matična škola u Gračacu broji 207 učenika u 13 razrednih odjeljenja dok područni odjel u Srbu pohađa 12 učenika u 2 razredna odjeljenja u kojima se odvija kombinirana nastava.

**OBRAZLOŽENJE PROGRAMA**

Osnovna škola Nikole Tesle svoj rad provodi kroz sljedeće programe:

**Šifra programa 2202 Osnovno školstvo - standard**

* Aktivnost A2202 – 01: Djelatnost osnovnih škola
* Aktivnost A2202 – 04: Administracija i upravljanje

**Šifra programa 2203 – Osnovno školstvo – iznad standarda**

* Aktivnost A2203 – 01: Javne potrebe u prosvjeti – korisnici
* Aktivnost A2203 – 04: Podizanje kvalitete i standarda u školstvu
* Aktivnost A2203 – 06: Školska kuhinja i kantina
* Aktivnost A2203 – 27: Udžbenici

Također, posebno treba izdvojiti programe EU:

**Šifra programa 4301 - Razvojni projekti EU**

Tekući projekt: T4301 – 67: Projekt Pomoćnici u nastavi

**Šifra programa 4306 - Nacionalni EU projekti**

Tekući projekt T4306 – 03: Inkluzija – korak bliže društvu bez prepreka 2022./2023.

Tekući projekt T4306 – 13: Projekt PODUZMI

Kroz navedene programe prioritet je osigurati kvalitetno obrazovanje i odgoj za učenike na sljedeće načine:

* Stalnim usavršavanjem nastavnika
* Poticanjem učenika na otkrivanje i iskazivanje njihove kreativnosti, talenata i sposobnosti, kroz poticanje na njihovo uključivanje u slobodne aktivnosti, natjecanja, školske projekte, priredbe, razne manifestacije
* Organiziranjem izvannastavnih aktivnosti u koje su jednako uključeni kako nastavnici tako i učenici
* Odlascima na jednodnevne i višednevne terenske nastave i izlete

**Šifra programa 2202 Osnovno školstvo - standard**

|  |  |  |  |  |  |
| --- | --- | --- | --- | --- | --- |
|  | **Plan 2022.** | **Plan 2023.** | **Procjena 2024.** | **Procjena 2025.** | **Indeks 2023/2022** |
| Aktivnost A2202 – 01: Djelatnost osnovnih škola | 1.425.222, 36 HRK18.159.51 EUR | 1.425.222,36 HRK18.159.51 EUR | 1.425.222,36 HRK18.159.51 EUR | 1.425.222,36 HRK18.159.51 EUR | 100 |
| Aktivnost A2202 –04: Administracija i upravljanje | 6.222.162,50 HRK825.822,88 EUR | 6.576.570,15 HRK872.860,86 EUR | 6.576.570,15 HRK872.860,86 EUR | 6.576.570,15 HRK872.860,86 EUR | 105,70 |

*(opis programa na sljedećoj stranici)*

**Opis programa**

Program **Osnovno školstvo-standard** podijeljen je u dvije aktivnosti, **Djelatnost osnovnih škola** te **Administracija i upravljanje.**

Program po aktivnosti ***Djelatnost osnovnih škola*** namijenjen je financiranju decentraliziranog dijela financijskog plana, odnosno financiranju općih troškova neophodnih za rad i obavljanje djelatnosti škole. Iznos 2022. godine nije prvotno planirani iznos već je to iznos utvrđen rebalansom tj. izmjenom i dopunom financijskog plana, a isti iznos postavljen je kao limit za 2023. godinu, 2024. i 2025. godinu. Ova aktivnost financira se isključivo županijskim sredstvima, a s obzirom na inflaciju i ekonomsko stanje koje se očekuje u narednom razdoblju upitna je dostatnost sredstava za plaćanje troškova. Aktivnost ***Administracija i upravljanje*** namijenjena je financiranju rashoda za zaposlenike koja obuhvaća plaće za redovan rad, ostale rashode za zaposlene (jubilarne nagrade, regres, pomoći u slučaju smrti člana obitelji, duže bolovanje, otpremnine, mentorstvo), doprinos za obvezno zdravstveno osiguranje, naknade za prijevoz na posao i posla, novčanu nak.posl. zbog nezapošljavanja osoba za invaliditetom, a financira se sredstvima Ministarstva znanosti, obrazovanja i športa. S obzirom na očekivani porast plaća i pregovore sa Vladom, planirani je veći iznos rashoda za zaposlenike u narednom periodu za 8%.

**Šifra programa 2203 – Osnovno školstvo – iznad standarda**

|  |  |  |  |  |  |
| --- | --- | --- | --- | --- | --- |
|  | **Plan 2022.** | **Plan 2023.** | **Procjena 2024.** | **Procjena 2025.** | **Indeks 2023/2022** |
| Aktivnost A2203 – 01: Javne potrebe u prosvjeti – korisnici | 6.000,00 HRK796.34 EUR |  |  |  |  |
| Aktivnost A2203 – 04: Podizanje kvalitete i standarda u školstvu | 256.489,61 HRK34.042,02 EUR | 240.509,53 HRK31.921,10 EUR | 240.509,53 HRK31.921,10 EUR | 240.509,53 HRK31.921,10 EUR | 93,77 |
| Aktivnost A2203 – 06: Školska kuhinja i kantina | 334.923,16 HRK44.451,94 EUR | 214.923,12 HRK28.525,20 EUR | 214.923,12 HRK28.525,20 EUR | 214.923,12 HRK28.525,21 EUR | 64,17 |
| Aktivnost A2203 – 27: Udžbenici | 80.000,00 HRK10.617,82 EUR | 110.000,00 HRK14.599,51 EUR | 110.000,00 HRK14.599,51 EUR | 110.000,00 HRK14.599,51 EUR | 137,50 |

**Opis programa**

U Program **Osnovno školstvo – iznad standarda** uključene su sljedeće aktivnosti: Javne potrebe u prosvjeti-korisnici, Podizanje kvalitete i standarda u školstvu, Školska kuhinja i kantina te Udžbenici.

Aktivnost **Javne potrebe u prosvjeti – korisnici** predstavlja aktivnost za koju se aplicira kako bi se financirale određene potrebe škole, a za koju županija odobrava sredstva koja će doprinijeti poslovanju. Ona nisu planirana unaprijed, a za 2022. godinu odobrena su sredstva u iznosu od 6.000,00 HRK odnosno 796.34 EUR. **Podizanje kvalitete i standarda u školstvu** uključuje rashode koji se pokrivaju i iz vlastitih prihoda škole, viškova/manjkova, prihoda za posebne namjene, proračuna JLS, ali i od strane MZOS-a gdje se posebno izdvaja situacija plaćanja laboratorijskih usluga subvencioniranih od države radi promicanja sigurnosti i zdravlja zaposlenika i učenika ugroženih pandemijom Covid-19 u 2022. godini. Ne planira se provođenje testiranja u 2023. godini kao niti u sljedeće dvije godine nakon stoga je ta aktivnost u 2022.godini veća u odnosu na iduće navedene. Aktivnost **Školska kuhinja i kantina** pokriva se uplatama učenika, tj. njihovih roditelja, dok je aktivnost **Udžbenici** financirana sredstvima Ministarstva.

**Šifra programa 4301 - Razvojni projekti EU**

|  |  |  |  |  |  |
| --- | --- | --- | --- | --- | --- |
|  | **Plan 2022.** | **Plan 2023.** | **Procjena 2024.** | **Procjena 2025.** | **Indeks 2023/2022** |
| Tekući projekt: T4301 – 67: Projekt Pomoćnici u nastavi | 109.013,74 HRK14.468,61 EUR | 109.013,74 HRK14.468,61 EUR | 109.013,74 HRK14.468,61 EUR | 109.013,74 HRK14.468,61 EUR |  |

**Opis programa:**

U okviru **Razvojnih projekata EU**, Osnovna škola Nikole Tesle provodi projekt **Pomoćnici u nastavi.** Cilj projekta je pružiti potporu uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno-obrazovnim ustanovama u cilju ostvarivanja njihove uspješnije socijalizacije te podizanja razine njihovih obrazovnih postignuća i emocionalnog funkcioniranja.

Projekt **Pomoćnici u nastavi** financira se županijskim sredstvima, a namijenjen je zapošljavanju djelatnika, pomoćnika u nastavi, koji su spremni raditi i pomoći učenicima sa poteškoćama pri radu i razumijevanju u učenju.

**Šifra programa 4306 - Nacionalni EU projekti**

|  |  |  |  |  |  |
| --- | --- | --- | --- | --- | --- |
|  | **Plan 2022.** | **Plan 2023.** | **Procjena 2024.** | **Procjena 2025.** | **Indeks 2023/2022** |
| Tekući projekt T4306 – 03: Inkluzija – korak bliže društvu bez prepreka 2022./2023. | 12.000,00 HRK1.592,67 EUR | 43.013,78 HRK5.708,91 EUR | 43.013,78 HRK5.708,91 EUR | 43.013,78 HRK5.708,91 EUR | 358,45 |
| Tekući projekt T4306 – 13: Projekt PODUZMI | 38.260,50 HRK5.078,04 EUR | 100.535,02 HRK13.343,29 EUR |  |  | 262.76 |

**Opis programa:**

**Projekt Inkluzija – korak bliže društvu bez prepreka** i **Projekt Poduzmi** europski su nacionalni projekti kojima se promiče kvaliteta i unaprjeđuje poslovanje škole. Inkluzija prvotno nije bila planirana, ali prijavom na projekt odobren je rad jednog od četiri pomoćnika u nastavi koji se financira EU sredstvima. S obzirom da je Inkluzija krenula krajem 2022. godine, odnosno početkom 2022./2023. školske godine tako je planirana manja količina financijskih sredstva, dok su za 2023., 2024. i 2025. planirani veći iznosi uvršteni u financijski plan. Projekt **Poduzmi** projekt je EU za koji je škola aplicirala i u koji je ušla kao partner 1 sa još dva partnera uz koje nije nositelj projekta. U 2022. godini školi je isplaćen predujam u iznosu od 38.260,50 HRK odnosno 5.078,04 EUR iz kojega će se financirati putovanje dvoje zaposlenika na usavršavanje u Norvešku u zajedno sa ostalim partnerima, dok je planirani iznos od 100.535,02 kn namijenjen opremanju školske knjižnice. Po projektu osnovnoj školi Nikole Tesle pripada 127.535,00 kn, ali smatra se kako sav predujam neće biti potrošen na putovanje zaposlenika u Norvešku pa se taj ostatak planira pridodati za nabavu opreme i uredskog namještaja školske knjižnice.

***Svi navedeni iznosi u tablicama iskazani su i u kunama i u eurima radi lakšeg razumijevanja i još neobavezne potpune primjene eura, ali u financijskom planu za 2023. godinu i u projekcijama za 2024. i 2025. godinu iznosi su iskazani isključivo u eurima.***

**Zakonske i druge pravne osnove**

* Zakon o lokalnoj i područnoj (regionalnoj) samoupravi
* Zakon o plaćama u javnim službama
* Uredba o raspodjeli dodatnih sredstava za plaće učitelja i nastavnika u osnovnom školstvu
* Temeljni kolektivni ugovor za zaposlenike u javnim službama
* Kolektivni ugovor za zaposlenike u osnovnoškolskim ustanovama
* Zakon o radu
* Zakon o odgoju i obrazovanju u osnovnoj i srednjoj školi, NN, br. 87/08, 86/09, 92/140, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)
* Zakon o ustanovama, NN, br. 76/93., 29/97., 47/99., 35/08., 127/19
* Zakon o proračunu (NN. Br. 87/08, 136/12, 15/15). Pravilnik o proračunskim klasifikacijama (NN, br. 94/07, 26/10 i 120/13., 1/20), Pravilnik o proračunskom računovodstvu i računskom planu (NN, br. 124/14, 115/15, 87/16, 3/18, 126/19, 108/20), Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18, 126/19, 145/20 i 32/21), Pravilnik o polugodišnjem i godišnjem izvještaju o izvršenju proračuna (NN 24/13, 102/17, 1/20 i 147/20)
* Upute za izradu prijedloga proračuna i financijskih planova upravnih tijela, proračunskih i izvanproračunskih korisnika Zadarske županije za razdoblje 2023.-2025.
* Statut Škole
* Godišnji plan i program rada škole za školsku godinu 2022./2023.
* Školski kurikulum za školsku godinu 2022./2023.

**Usklađenost ciljeva, strategije i programa s dokumentima dugoročnog razvoja**

Školske ustanove s obzirom na prirodu svog poslovanja ne donose strateške planove i ciljeve, već godišnje operativne planove i školski kurikulum prema planu i programu koje je donijelo Ministarstvo znanosti i obrazovanja. Ciljevi i programi MZO-a kao i jedinice lokalne (regionalne) samouprave usklađeni su sa ciljevima i programima školske ustanove.

Planovi sa ciljem realizacije se donose za nastavnu, a ne fiskalnu godinu.

**Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada Osnovne škole Nikole tesle u Gračacu su:

1. Pomoći proračunskim korisnicima iz proračuna koji im nije nadležan, skupina 636, državni proračun za financiranje rada zaposlenih radnika – plaće i ostala nematerijalna prava
2. Opći prihodi i primici, skupina 671, županijski proračun za materijalne troškove poslovanja te održavanje i obnovu nefinancijske imovine.
3. Vlastiti prihodi od najma prostora zgrade Škole (iznajmljivanje školske dvorane, najam prostora za aparat za kavu) kao i prostor školskog dvorišta sa mogućnošću zakupa sa svrhom provedbe dodatnih aktivnosti škole prema Planu i programu te obnovu nefinancijske imovine.
4. Prijenosi između proračunskih korisnika istog proračuna, skupina 639 – tekući prijenosi između proračunskih korisnika istog proračuna temeljem prijenosa EU sredstava.

**Prihodi od županije**

U rashodima iz kategorije općih troškova planirali smo troškove prema prioritetima funkcioniranja škole. Za usluge tekućeg i investicijskog održavanja, materijal i dijelove za tekuće i investicijsko održavanje, zakupnine i najamnine, zdravstvene i veterinarske usluge kao i računalne usluge županija je unaprijed odredila limite. Nakon toga planirali smo obvezne režijske rashode kao što su komunalne usluge, usluge telefona, pošte i prijevoza i energija te je preostali iznos razvrstan shodno potrebama škole kako bi njezino funkcioniranje i rad bili neometani.

**Vlastiti prihodi**

Vlastiti prihodi će se koristiti prvenstveno za potrebe redovitog poslovanja u slučaju nedostatka financijskih sredstava iz županijskog proračuna te za obnovu i nabavu nefinancijske imovine.

**Prihodi po posebnim propisima**

Prihodi po posebnim propisima će se koristiti za poboljšanje učeničkog standarda.

**Pomoći**

Prihode od pomoći koji će se koristiti isključivo namjenski čine prihodi od nadležnog ministarstva za plaće, materijalna prava kao i nabavu knjiga.

**PROJEKT PODUZMI – Projekt EU**

**Sažetak projekta**

Projekt PODUZMI ima za cilj razraditi model podučavanja baziran na podizanju kreativnosti i poduzetničkog razmišljanja u kontekstu ruralne zajednice i u cilju održivog korištenja lokalnih resursa u poduzetničke svrhe, podizanje svijesti o oskudnim resursima te kontekstu klimatskih promjena. Ruralna područja (općina Gračac) imaju veće izazove od gradskih centara u vezi sa obrazovnim razvojem zbog socioekonomskih i institucionalnih struktura. Projekt će potaknuti kreativnost, svijest o poduzetništvu i dugoročno stvoriti održiva radna mjesta u ruralnim sredinama povećavajući poduzetnički potencijal deprivirane, lokalne zajednice istovremeno pridonoseći smanjenju jaza i pomažući u osiguravanju ruralno-urbane ravnoteže.

**Uloga u provedbi projekta**

U OŠ Nikole Tesle u Gračacu će se implementirati inovativni model podučavanja o poduzetništvu u obliku pilot programa. Škola prepoznaje važnost obrazovnog procesa poduzetništva i stvaranja uvjeta za implementaciju modela te će se za ovu svrhu opremiti školski poduzetnički laboratorij. Stručna usavršavanja u sklopu projekta (Aktivnost 2) će se provoditi u laboratoriju. Unutar laboratorija učenici će razvijati svoje ideje, raditi zajedničke projekte i učiti o kreativnosti i inovativnosti te značaju poduzetništva u kontekstu svoje zajednice. Škola će svim svojim kapacitetima omogućiti uključivanje koncepta poduzetništva, nadogradnje i stjecanja vještina i kompetencija i učitelja i učenika kao sastavnog dijela kurikuluma svake škole. Učitelji iz škole će aktivno sudjelovati u projektnim aktivnostima za unaprjeđenje vještina i kompetencija u okviru Creativity Campa te posjetiti i Norvešku kroz studijsko putovanje.

**Opis projekta**

Projekt PODUZMI odnosi se na razvoj i implementaciju inovativnog modela podučavanja o poduzetništvu u općini Gračac kroz stručno usavršavanje nastavnika i odgojno-obrazovnih djelatnika te nužno opremanje pilot škole, OŠ Nikole Tesle. Općina se svrstava u 1. skupinu JLS prema stupnju razvijenosti, a geografski predstavlja sastavni dio Like sa svim problemima i teškoćama tog dijela države. Ovo područje je bilo teško pogođeno ratnim razaranjima, te se pored izražene depopulacije i škola suočava sa manjkom đaka.

Poduzetnička kompetencija jedna je od ključnih kompetencija cjeloživotnog učenja te poticanje i razvoj poduzetništva započinje od najranije dobi. Učitelj je ključna figura i nepremostiva veza za podučavanje i učenje o poduzetništvu u školama jer je izravno povezan sa učenikom. Od učitelja se očekuje da i sam stekne kreativne vještine i kompetencije kako bi osigurao svoj i uspjeh obrazovnog sustava, te uspjeh učenika i uspjeh i boljitak zajednice. Opći cilj projekta je doprinos održivom razvoju ruralnih područja, smanjenju siromaštva i raseljavanju mladih te poticanje socijalne uključenosti i inovacija u depriviranim općinama i mjestima Zadarske županije. Važno je naglasiti da su ciljana ruralna područja sustavno zanemarivana i daleko od uspješnog koncepta održivog razvoja. Projekt će potaknuti kreativnost, svijest o poduzetništvu i dugoročno stvoriti održiva radna mjesta u ruralnim, malim gradovima istovremeno povećavajući poduzetnički potencijal lokalne zajednice. Ruralna područja imaju veće izazove u vezi sa obrazovnim razvojem od gradskih centara upravo zbog socioekonomskih i institucionalnih struktura takvih područja. Odgoj i obrazovanje za poduzetništvo kao i poduzetničke kompetencije doprinose smanjenju jaza i pomažu u osiguravanju ruralno-urbane ravnoteže. Povećanjem broja poduzetnika i svijesti o poduzetništvu može se postići ravnomjernija raspodjela dohotka između ruralnih i urbanih područja i to: poboljšanjem proizvodnih kapaciteta, boljim iskorištenjem prirodnih resursa i potencijala, povećanjem zaposlenosti te smanjenjem migracije stanovništva. Ciljane skupine projekta su nastavnici i odgojno-obrazovni djelatnici u osnovnoškolskom obrazovanju općine Gračac, djelatnici obrazovnih institucija na svim razinama obrazovanja, udruge i ustanove za obrazovanje, visoka učilišta za obrazovanje i osposobljavanje odgojno-obrazovnih radnika u osnovnoškolskom obrazovanju, stručnjaci za obrazovne politike, donositelji odluka i javna tijela na lokalnoj i regionalnoj i razini, prijavitelj i partneri na projektu .Inovativni i interdisciplinarni pristup koristit će se kako bi se sudionicima, ciljanim skupinama i krajnjim korisnicima, pružile informacije, znanje i mogućnosti koje će im osigurati rad u kreativnom i osnažujućem okruženju te im pomoći i voditi ih u razvoju i uspješnoj provedbi projektne ideje i zadanog cilja. Krajnji korisnici su prije svega nastavnici i djeca OŠ Nikole Tesle, šira javnost općine Gračac (roditelji, školski suradnici, poduzetnici, stanovništvo) i ostali odgojno-obrazovni djelatnici i ustanove u osnovnoškolskom obrazovanju, studenti visokih učilišta za obrazovanje i osposobljavanje odgojno-obrazovnih radnika u osnovnoškolskom obrazovanju, opća javnost na regionalnoj razini. Budući i da 45 % stanovništva su pripadnici srpske nacionalne manjine, te da ih ima i među učiteljima i đacima, projekt ima direktan utjecaj na uključivanje nacionalnih manjina u programe obrazovanja.

Učenici 7. i 8. razreda škole u Gračacu su izabrani među 10 najboljih za sudjelovanje u edukaciji o finacijskoj pismenosti u okviru natječaja MAFIN. Edukacija je imala za cilj razviti kritičko promišljanje o radu, novcu, upravljanju osobnim financijama. Učenici iz Gračaca su 2018. godine sa svojim profesorima i potporom ravnateljice sudjelovali su u nagradnom projektu JA, PODUZETNIK! Osvojili su prvi mjesto i pokazali jako velik potencijal utemeljen na socijalnom poduzetništvu. U takvoj sinergiji ideja ovih malih ljudi stvorio se suvenir za Centar izvrsnosti Cerovačke špilje, koji će oživjeti cijelu općinu Gračac kao najveću općinu u RH i prepoznati potencijal koji čeka da bude otkriven.

Kompetencije nastavnika i odgojno-obrazovnih djelatnika za podučavanje o poduzetništvu su vrlo niske u cijeloj HR, a posebice u nerazvijenim sredinama kakvo je pilot područje, općina Gračac. Pojedina istraživanja utvrdila su nedovoljnu osposobljenost učitelja za razvoj poduzetničke kompetencije kod učenika (Domović, Baranović, Štribić,2007; Jokić,2007.)U istraživanju koje je provela Gal (2015) s temom Spremnost za implementaciju poduzetničkih kompetencija u odgojno-obrazovnom procesu kod odgajatelja, nastavnika i učitelja predmet ispitivanja odnosi se na spremnost odgojno-obrazovnih djelatnika na implementaciju poduzetničkih kompetencija u odgojno-obrazovnom procesu. Većina ispitanika ne osjeća se kompetentno za provođenje učenja za poduzetništvo, no željeli bi postati kompetentni. Navode kako su zainteresirani za edukaciju s temom poduzetništva i većina ispitanika bi se odazvala i prisustvovala edukaciji s interesom, što ohrabruje. Istraživanja pokazuju da će predavači koji pokazuju pozitivan stav prema obrazovanju za poduzetništvo biti zainteresirani za napredak učenika i spremni na uvođenje metoda aktivnog učenja (Kochadai,2012).Također, oni će biti visoko motivirani, otvorenog uma i bit će uvijek spremni djelovati motivirajuće na svoje učenike (Gibb,2002).Provedena anketa u OŠ Nikole Tesle pokazuje da je nastavno osoblje škole u Gračacu visoko motivirano da potiče učenike na poduzetničko razmišljanje, no samima nedostaje znanja o poduzetništvu i poticanju kreativnosti te su pokazali i veliku spremnost za sudjelovanje u edukacijama.

Novi model podučavanja u poduzetništvu omogućit će inovativan i kreativan pristup podučavanju s ciljem razvijanja znanja, vještina i kompetencija učenika u ruralno depriviranim područjima. Nastavnici će biti osposobljeni da prepoznaju potencijal, mogućnosti i sposobnosti svakog učenika i aktivno će utjecati na njihovo neovisno i pozitivno razmišljanje te razvijanje kreativnih rješenja. Poticanje i podučavanje mladih prijeko potrebnim vještinama i pružanjem alata za razvoj njihovih ideja riješit će ekonomske i razlike u nezaposlenosti između velikih gradova i ruralnih područja, a time će osloboditi sav kreativni potencijal mladih u manjim mjestima koji su zainteresirani za rad i stvaranje. Dodatno, ono što je inovativno u našem modelu je, uz preuzimanje najboljih norveških praksi, razrada modela podučavanja koji će se bazirati na podizanju kreativnosti i poduzetničkog razmišljanja u kontekstu ruralne ili manje lokalne zajednice i u cilju održivog korištenja lokalnih resursa i održivom korištenju u poduzetničke svrhe, bez obzira da li se radi o poljoprivredi, turizmu, proizvodnji, preradi, uz osviještenost o oskudnim resursima te kontekstu klimatskih promjena. Creativity Camp u Zadru djelovat će kao čvorište za razmjenu znanja i međuinstitucionalne suradnje između ustanova za obrazovanje na svim razinama, inovativnih poduzetnika i javnih tijela. Provedba pilot programa povećat će motivaciju i podržati individualni razvoj ne samo glavne ciljane skupine projekta, nastavnika i odgojno-obrazovnih djelatnika općine Gračac, nego i cijele zajednice (roditelji, poduzetnici) budući da i oni pored škola trebaju razvijati poduzetničku kulturu i sustavno je podržavati.

Projektne aktivnosti podržavaju projektni partneri razmjenom opsežnog znanja i iskustva u vidu mentorstva i podrške u razvoju modela obrazovanja, održivom regionalnom razvoju i stručnom savjetovanju. Sveučilište u Zadru, kao stručni partner, u razvoju novog modela obrazovanja, na raspolaganje je stavio najbolje stručnjake iz polja pedagogije sa već prepoznatim znanstveno-istraživačkim radom upravo na polju poboljšanja kompetencija učitelja u osnovnoškolskom obrazovanju (projekt Odgoj i obrazovanje za poduzetništvo). Vinco Innovation, partner i savjetnik na projektu, aktivno će doprinijeti relevantnim znanjima povezujući norveške najbolje prakse unutar podučavanja o poduzetništvu i poticanju kreativnosti učenika koje mogu biti izvor inspiracije za poboljšanje vještina i kompetencija učitelja u okviru ovih tema. Suradnja između zemalja i razmjena iskustava, zajednički izazovi i znanje osigurat će potporu pametnom, održivom i uključivom rastu ruralnih zajednica, razvijajući nove pristupe mentorstvu i treniranju te inovativna rješenja o tome kako pripremiti i osposobiti mlade za strukturne promjene na tržištu rada. Iskustva i znanje partnera iz odabrane zemlje EGP-a omogućit će sinergiju u stvaranju optimalnih rješenja koja će pridonijeti razvoju cijele regije u konačnici. OŠ Nikole Tesle, kao partner u implementaciji projekta će se svim svojim kapacitetima aktivno uključiti u realizaciju i provedbu projekta.

Razvoj, obrazovanje, socijalna uključenost, održivi razvoj, umrežavanje i mentorstvo bit će u glavnom fokusu tijekom cijelog projektnog ciklusa. Zaključci iz provedenog pilot programa će se objaviti i distribuirati, prvo projektnim partnerima i dionicima, zatim kreatorima politike i na kraju široj javnosti. Projekt će osigurati blisku suradnju različitih vrsta organizacija i uključivanje dionika s različitim vještinama, znanjem i iskustvom u unapređenju kompetencija nastavnika i odgojno-obrazovnih djelatnika u osnovnoškolskom obrazovanju kako bi osigurao održivost rezultata. Metodologija i rezultati razvijeni Projektom mogu se primijeniti na ostalim manjim i nerazvijenim sredinama Zadarske županije i šire te poslužiti kao primjer dobre prakse u svrhu zagovaranja, razvoja i promidžbe novih politika u osnovnoškolskom obrazovanju. Nakon provedene edukacije, studijskih putovanja i razmjene iskustava te održavanja Creativity Campa nastavnici i drugi odgojno-obrazovni djelatnici će biti značajno kompetentniji za podučavanje učenika o poduzetništvu i kreativnosti u kontekstu održivog razvoja lokalne zajednice.

**Očekivani rezultati projekta**

***Rezultat 1 – Izrađen 1 inovativan model odgoja i obrazovanja za poduzetništvo u osnovnim školama***

Razvoj inovativnog modela podučavanja o poduzetništvu obuhvatit će empirijsko istraživanje te studijsku posjetu Norveškoj s ciljem upoznavanja najboljih praksi na licu mjesta i transfera istih u izradu novog modela uz podršku partnera na projektu, Vinco Innovation. Cilj istraživanja je kreiranje originalnih aplikativnih odgojno-obrazovnih modela i programa za razvoj komunikacijskih, upravljačkih vještina i sposobnosti u osnovnoškolskom obrazovanju te će se tijekom izrade modela uzeti u obzir sljedeće:

1) Fenomeni kreativnosti i inovacija, koordiniranja stvaralaštva, upravljanja i suradnje, donošenja odluka, rješavanja problema, osvješćivanja cilja kao poslovne zamisli;

2) Odgojno-obrazovne potrebe s obzirom na geografska obilježja i specifičnosti;

3) Kreiranje diferenciranih programa za djecu sa posebnim odgojno-obrazovnim potrebama.

***Rezultat 2 – 30 dionika je steklo praktične uvide u poduzetništvo kroz trening prepoznavanja i poticanja kreativnosti***

U okviru Creativity Campa bit će održan trening o inovativnosti i kreativnosti te prepoznavanja i poticanja poduzetništva na kojem će osim djelatnika OŠ Nikole Tesle prisustvovati i djelatnici drugih osnovnih škola, prvenstveno iz ruralnih dijelova Županije i ustanova za osnovnoškolsko obrazovanje. Stručnjaci sa Sveučilišta će održati spomenuti trening, a ravnatelji, inovativni poduzentici iz RH i partner iz Norveške će također podijeliti svoja iskustva i praksu. Cilj je potaknuti sudionike na korištenje vlastitih i organizacijskih kreativnih kapaciteta, te naučiti i nove, odmah primjenjive kreativne tehnike i procese da učitelji znaju potaknuti inovativno i kreativno mišljenje kod djece, kao i prepoznati kreativne i poduzetnički nadarene pojedince.

**Doprinos očekivanim rezultatima projekta**

***Rezultat (Outcome) 1. Unaprjeđenje vještina i kompetencija učitelja i drugih odgojno-obrazovnih radnika u osnovnoškolskom sustavu odgoja i obrazovanja***

Obrazovanje za poduzetništvo učenicima pruža potrebnu motivaciju, znanja i vještine neophodne za učenje o uspješnom poslovanju. Nastavnici i odgojno-obrazovni djelatnici OŠ Nikole Tesle će sudjelovati u programu stručnog usavršavanja u okviru poduzetničkog laboratorija putem temeljnih modula za razvoj inovativnog, otvorenog i fleksibilnog načina podučavanja kao i treningu o kreativnosti i inovativnosti u okviru suvremenog Centra za kreativne industrije kojim upravo upravlja nositelj projekta, s ciljem podizanje svijesti o poduzetništvu u kontekstu održivog razvoja ruralnih područja. Tijekom Creativity camp-a, imat će priliku razmijeniti i iskustva sa inovativnim poduzetnicima i ravnateljima iz RH (community-to-teacher) te stručnjacima iz zemlje donora koji će također pružiti podršku u implementaciji i razvoju programa. Očekuje se 15 educiranih djelatnika sa poboljšanim kompetencijama i vještinama.

***Neposredan rezultat 1.1. Nadograđeni pristupi i prakse u promicanju vještina i kompetencija u području STEM-a, IKT-a, poduzetništva i aktivnog građanstv***a

Novi model podučavanja u poduzetništvu namijenjenog učiteljima osnovnih škola koji će izraditi stručnjaci sa Sveučilišta u Zadru u suradnji s inozemnim partnerom omogućit će inovativan i kreativan pristup podučavanju s ciljem razvijanja znanja, vještina i kompetencija potrebnih za uspjeh u 21.stoljeću posebno u ruralno depriviranim područjima. Učenje o poduzetništvu prema novom modelu će pomoći učiteljima da prepoznaju potencijal svakog učenika pa i onih koji se ne ističu u školi i onih sa posebnim potrebama,mogućnosti i sposobnosti aktivno će utjecati na njihovo neovisno i pozitivno razmišljanje te razvijanje kreativnih rješenja u lokalnim zajednicama. Poticanje i podučavanje mladih prijeko potrebnim vještinama i pružanjem alata za razvoj njihovih ideja riješit će ekonomske i razlike u nezaposlenosti između velikih gradova i ruralnih područja, a time će osloboditi kreativni potencijal mladih u manjim gradovima i ruralnim područjima koji su zainteresirani za rad i stvaranje.

***Neposredan rezultat (Output) 1.2. Institucionalna suradnja za razmjenu znanja i dobrih praksi o vještinama i kompetencijama na svim razinama obrazovanja***

Creativity Camp organizirat će se u prostoru specijaliziranog poduzetničkog inkubatora-Centru za kreativne industrije. Centar je osmišljen kao čvorište za razmjenu znanja između gospodarstva i obrazovnog sustava te se kroz Camp planira međuinstitucionalna suradnja ne samo sa drugim osnovnim školama i ustanovama za obrazovanje nego i norveškog partnera koji će prenijeti znanje iz svojih institucija te se povezati sa hrvatskim. Trening o inovativnosti i kreativnosti okupit će sudionike iz najmanje 10 osnovnih škola, predstavnike Sveučilišta, udruga, inovativnih poduzetnika i stručnjake za obrazovne politike. U svrhu razmjene iskustva i dobre prakse, organizirat će se i okrugli stol sastavljen od predstavnika poduzetnika, školskih djelatnika, znanstvenika sa Sveučilišta i predstavnika JLPS (Zadarske županije).Centar posjeduje najmoderniju opremu za poticanje kreativnog poduzetništva te će u sklopu radionica biti organiziran showcase u kreiranju novih proizvoda na modernoj opremi.

***Bilateralni neposredni rezultat (Output) 1. Podržana bilateralna suradnja***

Partner na projektu Vinco Innovation će osim razmjene znanja i iskustva na sličnim projektima predstaviti primjer prakse iz Norveške. Primjer je Økonomiglede program ili ""Radost financija"". Program je kreirala organizacija Econa koja je razvila nastavni model za djecu za učenje o osobnim financijama. Økonmiglede je dobro razvijen nastavni materijal i lak za primjenu. Materijal se temelji na primjerima iz prakse i nadopunjuje fokusna područja interdisciplinarnih tema iz javnog život te ciljeve kurikuluma u matematici i društvenih studija. Organizacija je sastavljena od profesionalaca iz svijeta ekonomije i poduzetništva, broji preko 25.000 članova, a podučavanju pristupaju volonterski. Podrškom i mentorstvom Norveškog partnera, stvorit će se podloga ne samo za pozitivnu poduzetničku kulturu utemeljenu na primjerima prakse iz zemlje kao što je Norveška nego za održiv razvoj ruralno depriviranih područja i lokalnih zajednica.

**Ciljevi provedbe programa u razdoblju od 2023.-2025. i pokazatelji uspješnosti kojima će se mjeriti ostvarenje tih ciljeva:**

1. Cilj: Osigurati kvalitetan odgoj i obrazovanje učenika za koji je kao pokazatelj uspješnosti uzet broj učenika koji će uspješno završiti nastavnu godinu i njihov upis u srednje škole.
2. Cilj: Podignuti razinu kreativnosti i sposobnosti učenika na način da ih se potiče na izražavanje talenata i to organiziranjem i poticanjem na njihovo uključivanje u slobodne aktivnosti, natjecanja i drugo.
3. Cilj: Usavršavanje zaposlenika kroz različite edukacije i seminare koji će svoje stečena znanja i vještine primijeniti u radu sa učenicima i time utjecati na njihov rast i razvoj.
4. Realizacija projekta Poduzmi i uživanje zaposlenika i učenika u ostvarenom kroz različite načine.

U Gračacu, 24.10.2022. godine Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_

Slavica Miočić, dipl. ing.